Drømme. Iagttagelser og undersøgelser af Arthur Christensen Læs online på Bookmate
«Drømme har til alle tider stærkt beskæftiget menneskets fantasi. Filosoffer har forsøgt at forklare, hvoraf de kom, og hvad de betød; Historieskrivernes beretninger fra ældre tider er fulde af drømme, om hvilke det almindeligvis fortælles, at de har forkyndt kommende store begivenheder. I eventyr, myter, sagn og legender spiller drømme en stor rolle; Profeter og mystikere har talt, skrevet og handlet under indflydelse af drømme, digtere har benyttet drømme som inspirationskilde, og satiriske forfattere har iklædt deres samfundsrevsende skildringer drømmens form.»
Arthur Christensens bog ser på drømmene fra mange forskellige vinkler. Hvordan har man opfattet drømme gennem historien? Hvilken betydning har man tillagt den? Hvorfor går forhindrings— og drilledrømme så ofte igen? Hvad betyder forholdet mellem forestilling og følelse i en drøm?